79. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 100 της 2/17 Φεβρ. 1982 (ΦΕΚ Β’ 66) ΄Ωρες εργασίας ιατρικού προσωπικού Νοσηλευτικών Ιδρυμάτων Ιδιωτικού Δικαίου. ΄Εχοντας υπόψη: 1.Τις διατάξεις του άρθρ. 16 του Νόμ. 3941/59 «περί οργανώσεως του αντικαρκινικού αγώνος (ΦΕΚ τ.Α 39)». 2.Τις διατάξεις του άρθρ. 3 παρ. 1 του Νόμ. 123/75 «περί ρυθμίσεως θεμάτων ιατρικού προσωπικού Νοσηλευτικών Ιδρυμάτων κ.λ.π.» (ΦΕΚ τ.Α’ 172). 3.Τις διατάξεις του άρθρ. 12 του Νόμ. 828/78 «περί μονιμοποιήσεως του ιατρικού προσωπικού Αγροτικών Ιατρείων» (ΦΕΚ τ.Α 202). 4.Τις διατάξεις του Νόμ. 1157/81 «περί κυρώσεως της από 29 Δεκ. 1980 Πράξεως Νομοθετικού Περιεχομένου, περί καθιερώσεως πενθημέρου εβδομάδας εργασίας κ.λ.π.» (ΦΕΚ τ.Α 126). 5.Την Α6α 199/22930/29.12.80 απόφαση του Υπουργού Προεδρίας της Κυβερνήσεως. 6.Την απόφασή μας Δ3/536/13.5.81 περί ωρών εργασίας προσωπικού Νοσηλευτικών Ιδρυμάτων Ν.Δ. 2592/1953 και των Σχολών τους (ΦΕΚ τ.Β 294). 7.Την Α2γ/22190/6.10.81 κοινή απόφαση των Υπουργών Προεδρίας και Κοινωνικών Υπηρεσιών «περί καθιερώσεως πενθήμερης εβδομάδας εργασίας στο προσωπικό των Νοσηλευτικών Ιδρυμάτων κ.λ.π. (ΦΕΚ τ.Β 625). 8.Τις συνθήκες λειτουργίας των Νοσηλευτικών Ιδρυμάτων Ιδιωτικού Δικαίου και την ανάγκη για την εξασφάλιση της ομαλής λειτουργίας τους επί 24ώρου βάσεως, αποφασίζουμε: (Αντί για τη σελ. 158, 4041) Σελ. 158, 4041(α) Τεύχος 1235- Σελ. 65 Προσωπικό Νοσηλευτικών Ιδρυμάτων 34.Β.β.78-79 Καθορίζουμε τις ώρες εργασίας του Ιατρικού Προσωπικού των Νοσηλευτικών Ιδρυμάτων Ιδιωτικού Δικαίου, αρμοδιότητας Υπουργείου Κοινωνικών Υπηρεσιών ως ακολούθως: 1.Α.με εξαήμερη εβδομάδα εργασίας. α)Διευθυντές Κλινικών Τμημάτων, Ιατρείων και εργαστηρίων τρισήμισι ώρες. Από 09.00-12.30 από 16 Μαϊου μέχρι 15 Οκτωβρίου. Από 09.30-13.00 από 16 Οκτ. μέχρι 15 Μαϊου  β)Επιμελητές Κλινικών, Τμημάτων, Ιατρείων και εργαστηρίων 5 ώρες. Από 08.30-13.30 από 16 Μαϊου μέχρι 15 Οκτωβρίου. Από 09.00-14.00 από 16 Οκτ. μέχρι 15 Μαϊου γ)Βοηθοί ιατροί (ειδικευμένοι, ειδικευόμενοι, ανειδίκευτοι) 5 ½ ώρες. Από 08.00-13.30 από 16 Μαϊου μέχρι 15 Οκτωβρίου Από 08.30-14.00 από 16 Οκτ. μέχρι 15 Μαϊου. Β.Με πενθήμερη  εβδομάδα εργασίας. Το ιατρικό προσωπικό που με το σύστημα της εβδομάδας εργασίας των έξι ημέρων εργάζεται 5 ½, 5 και 3 ½ ώρες, την ημέρα σε περίπτωση εφαρμογής του συστήματος της εβδομάδας εργασίας των πέντε ημερών θα εργάζεται αντίστοιχα 6 ½, 6, 4 ¼ ώρες την ημέρα. Συμβατικές υποχρεώσεις που έχουν μέχρι σήμερα αναληφθεί για μεγαλύτερο ωράριο εργασίας από αυτό που καθορίζεται με την παρούσα απόφαση, εξακολουθούν να ισχύουν. Σελ. 15, 4042(α) Τεύχος 1235- Σελ. 66 34.Β.β.79 Προσωπικό Νοσηλευτικών Ιδρυμάτων 2.Μείωση των ωρών εργασίας για τις μητέρες παιδιών (με σχέση εργασίας δημοσίου ή ιδιωτικού δικαίου). α)Με εξαήμερη εβδομάδα εργασίας. Μητέρες που έχουν παιδιά ηλικίας μέχρι δύο χρόνων θα εργάζονται 2 ώρες λιγότερο αν το κανονικό τους ωράριο εργασίας είναι έξι ώρες και ένα τέταρτο ή περισσότερες και 1 ¾ , 1 1 /4 ή ¾ της ώρας λιγότερο αν αυτό είναι αντίστοιχα 6, 5 ½ ή 5 ώρες.  Στις περιπτώσεις που το κανονικό ωράριο είναι 4/14 ώρες ή λιγότερες, οι μητέρες αυτές θα εργάζονται κανονικά το ωράριό τους χωρίς καμιά μείωση. Μητέρες που έχουν παιδιά ηλικίας από δύο μέχρι τεσσάρων χρονών θα εργάζονται 1 ώρα λιγότερο αν το κανονικό τους ωράριο είναι 6 ¼ ώρες ή περισσότερες και ¾ ή ¼ της ώρας λιγότερο αν αυτό είναι αντίστοιχα 6 ή 5 ½ ώρες. Στις περιπτώσεις που το κανονικό ωράριο είναι 5 ¼ ώρες ή λιγότερο οι μητέρες αυτές θα εργάζονται κανονικά το ωράριό τους χωρίς καμία μείωση. β)Με πενθήμερη εβδομάδα εργασίας. Μητέρες που έχουν παιδιά ηλικίας μέχρι δύο χρόνων και έχουν κανονικό ωράριο εργασίας πάνω από 5 ½ ώρες θα εργάζονται 5 ½ μόνο ώρες χωρίς όμως η μείωση του χρόνου ημερησίας εργασίας να υπερβαίνει τις 2 ώρες. Στις περιπτώσεις που το κανονικό ωράριο είναι μικρότερο από 5 ½ ώρες θα εργάζονται το κανονικό τους ωράριο. Μητέρες που έχουν παιδιά, ηλικίας από δύο μέχρι τεσσάρων χρόνων και έχουν κανονικό ωράριο πάνω από 6 ½ ώρες θα εργάζονται μόνο 6 ½ ώρες χωρίς όμως η μείωση του χρόνου ημερησίας εργασίας να υπερβαίνει τη 1 ώρα. Στις περιπτώσεις που το κανονικό τους ωράριο είναι μικρότερο από 6 ½ ώρες, θα εργάζονται το κανονικό τους ωράριο. 